9. การจัดการ

1.  โครงสร้างการจัดการ

โครงสร้างคณะกรรมการของบริษัทฯ ประกอบด้วยคณะกรรมการทั้งหมด 2 ชุด คือ
คณะกรรมการบริษัทฯ และคณะกรรมการตรวจสอบ ซึ่งมีรายละเอียดดังต่อไปนี้

  คณะกรรมการบริษัทฯ

คณะกรรมการของบริษัทฯ ณ วันที่ 31 ธันวาคม 2553 ประกอบด้วยกรรมการจำนวน 12 ท่าน
ซึ่งมีรายชื่อดังต่อไปนี้

+-----+---------------------+------------------------------------------+
| ล   | รายชื่อ               | ตำแหน่ง                                   |
| ำดับ |                     |                                          |
+=====+=====================+==========================================+
| 1   | นายสุพันธุ์ มงคลสุธี      |   ประธานกรรมการ                          |
+-----+---------------------+------------------------------------------+
| 2   | นายตู ชู วู            | กรรมการ                                  |
+-----+---------------------+------------------------------------------+
| 3   | นายวีระชัย ศรีขจร      | กรรมการ                                  |
+-----+---------------------+------------------------------------------+
| 4   | นายฮวง ชี เชียง       | กรรมการ                                  |
+-----+---------------------+------------------------------------------+
| 5   | นายลี ลี เชิน          | กรรมการ                                  |
+-----+---------------------+------------------------------------------+
| 6   | นายเว่ย ฮุย           | กรรมการ                                  |
+-----+---------------------+------------------------------------------+
| 7   | นายตู ชู เฉวียน        | กรรมการ                                  |
+-----+---------------------+------------------------------------------+
| 8   | นายพุฒิพันธ์ เตยะราชกุล  | กรรมการ                                  |
+-----+---------------------+------------------------------------------+
| 9   | นายสมชัย อภิวัฒนพร     | กรรมการอิสระและประธานกรรมการตรวจสอบ       |
+-----+---------------------+------------------------------------------+
| 10  | นางมาลีรัตน์ ปลื้มจิตรชม  | กรรมการอิสระและกรรมการตรวจสอบ             |
+-----+---------------------+------------------------------------------+
| 11  | นายวิสสุต เศรษฐบุตร    | กรรมการอิสระและกรรมการตรวจสอบ             |
+-----+---------------------+------------------------------------------+
| 12  | นางรวิฐา พงศ์นุชิต      | กรรมการอิสระและกรรมการตรวจสอบ             |
+-----+---------------------+------------------------------------------+

  กรรมการผู้มีอำนาจลงลงลายมือชื่อผูกพันบริษัทฯ

บริษัทฯ ได้กำหนดให้กรรมการอย่างน้อย 2 ท่านลงลายมือชื่อร่วมกัน
และประทับตราสำคัญของบริษัทฯ โดยกรรมการซึ่งลงลายมือชื่อผูกพันบริษัทฯ ได้แก่ นายสุพันธุ์
มงคลสุธี, นายวีระชัย ศรีขจร, นายตู ชู วู, นายพุฒิพันธ์ เตยะราชกุล, นายฮวง ชี เชียง,
นายเว่ย ฮุย, นาย ลี ลี เชินและนายตู ชู เฉวียน กรรมการสองในแปดคนนี้ลงลายมือชื่อร่วมกัน
และประทับตราสำคัญของบริษัทฯ

  ขอบเขตอำนาจและความรับผิดชอบของคณะกรรมการบริษัทฯ

1.  จัดให้มีการประชุมผู้ถือหุ้นเป็นการประชุมสามัญประจำปี ภายใน 4 เดือน
    นับแต่วันสิ้นสุดรอบระยะเวลาบัญชีของบริษัทฯ

2.  จัดให้มีการประชุมคณะกรรมการอย่างน้อย 3 เดือนต่อครั้ง

3.  จัดให้มีการทำงบดุลและงบกำไรขาดทุนของบริษัทฯ ณ วันสิ้นสุดรอบระยะเวลาบัญชีของบริษัทฯ
    ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

4.  คณะกรรมการอาจมอบอำนาจให้กรรมการคนหนึ่งหรือหลายคน
    หรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้
    โดยอยู่ภายใต้การควบคุมของคณะกรรมการ
    หรือมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขบุคคลที่ได้รับมอบอำนาจหรืออำนาจนั้นๆ
    ได้เมื่อเห็นสมควร

5.  กำหนดเป้าหมาย แนวทาง นโยบาย แผนงานและงบประมาณของบริษัทฯ
    ควบคุมกำกับดูแลการบริหารและการจัดการคณะกรรมการบริหาร
    ให้เป็นไปตามนโยบายที่ได้รับมอบหมาย เว้นแต่ในเรื่องดังต่อไปนี้
    คณะกรรมการต้องได้รับมติอนุมัติจากที่ประชุมผู้ถือหุ้นก่อนการดำเนินการ อันได้แก่
    เรื่องที่กฎหมายกำหนดให้ต้องได้มติอนุมัติจากที่ประชุมผู้ถือหุ้น เช่น การเพิ่มทุน การลดทุน
    การออกหุ้นกู้ การขายหรือโอนกิจการของบริษัทฯ ทั้งหมดหรือบางส่วนที่สำคัญให้แก่บุคคลอื่น
    หรือการซื้อหรือรับโอนกิจการของบริษัทอื่นมาเป็นของบริษัทฯ การแก้ไขหนังสือบริคณห์สนธิ
    หรือข้อบังคับ เป็นต้น

  นอกจากนี้ คณะกรรมการบริษัทฯ ยังมีขอบเขตหน้าที่ในการกำกับดูแลให้บริษัทฯ
  ปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์ อาทิเช่น
  การทำรายการที่เกี่ยวโยงกัน
  และการซื้อหรือขายทรัพย์สินที่สำคัญตามกฎเกณฑ์ของตลาดหลักทรัพย์แห่งประเทศหรือกฎหมายที่เกี่ยวข้องกับธุรกิจของบริษัทฯ

6.  พิจารณาโครงสร้างการบริหารงาน แต่งตั้งคณะกรรมการบริหาร กรรมการผู้จัดการ
    และคณะกรรมการอื่นตามความเหมาะสม

7.  ติดตามผลการดำเนินงานให้เป็นไปตามแผนงานและงบประมาณอย่างต่อเนื่อง

8.  กรรมการจะต้องไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัทฯ
    หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทเอกชนหรือบริษัทอื่นที่ประกอบกิจการอันสภาพอย่างเดียวกัน
    และเป็นการแข่งขันกับกิจการของบริษัทฯ ไม่ว่าจะทำเพื่อประโยชน์ตนหรือเพื่อประโยชน์ผู้อื่น
    เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

9.  กรรมการต้องแจ้งให้บริษัทฯ ทราบโดยไม่ชักช้า
    หากมีส่วนได้ส่วนเสียไม่ว่าโดยตรงหรือโดยอ้อมในสัญญาที่บริษัทฯ ทำขึ้น
    หรือถือหุ้นหรือหุ้นกู้เพิ่มขึ้นหรือลดลงในบริษัทฯ หรือบริษัทในเครือ

  ประวัติการทำผิดของกรรมการ

  - ไม่มี –

คุณสมบัติของกรรมการอิสระ

คณะกรรมการอิสระเป็นองค์ประกอบหรือกลไกที่สำคัญในระบบการกำกับดูแลกิจการที่ดีหรือที่เรียกกันว่า
“ธรรมาภิบาล” ขององค์กร ดังนั้น คุณสมบัติของกรรมการอิสระประกอบไปด้วย

1.  ถือหุ้นไม่เกินร้อยละ 1 ของทุนชำระแล้วของบริษัทฯ บริษัทย่อย บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2.  ไม่มีส่วนร่วมในการบริหารงานในบริษัทฯ บริษัทย่อย บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัทฯ รวมทั้งไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัทฯ บริษัทย่อย บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัทฯ

3.  ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานในบริษัทฯ
    บริษัทย่อย บริษัทในเครือ บริษัทร่วม หรือบริษัทที่เกี่ยวข้อง
    และรวมถึงไม่มีผลประโยชน์หรือส่วนได้ส่วนเสียในลักษณะดังกล่าวในเวลา 2
    ปีก่อนได้รับการแต่งตั้งเป็นกรรมการอิสระ

4.  ไม่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัทฯ

5.  ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัทฯ
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

6.  สามารถปฏิบัติหน้าที่และแสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการของบริษัทฯ
    ได้โดยอิสระ โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัทฯ
    รวมทั้งผู้ที่เกี่ยวข้องหรือญาติสนิทของบุคคลดังกล่าว

7.  หากดำรงตำแหน่งเป็นกรรมการอิสระของบริษัทอื่นในกลุ่มด้วย
    จะต้องเปิดเผยข้อมูลดังกล่าวและค่าตอบแทนที่ได้รับจากบริษัทนั้นด้วย

8.  ไม่เป็นกรรมการใดๆ ในบริษัทอื่นในกลุ่มที่เป็นบริษัทจดทะเบียน

  ทั้งนี้ กรรมการอิสระต้องเป็นผู้ที่ผ่านกระบวนการสรรหาของคณะกรรมการบริษัทฯ

  คณะกรรมการตรวจสอบ

คณะกรรมการตรวจสอบของบริษัทฯ ณ วันที่ 31 ธันวาคม 2553
ประกอบด้วยกรรมการตรวจสอบจำนวน 4 ท่าน ซึ่งมีรายชื่อดังต่อไปนี้

  ------------------------------------------------------------------------
  ลำดับ   รายชื่อ                  ตำแหน่ง
  ------ ---------------------- ------------------------------------------
  1      นายสมชัย อภิวัฒนพร        ประธานกรรมการตรวจสอบ

  2      นางมาลีรัตน์ ปลื้มจิตรชม     กรรมการตรวจสอบ

  3      นายวิสสุต เศรษฐบุตร       กรรมการตรวจสอบ

  4      นางรวิฐา พงศ์นุชิต         กรรมการตรวจสอบ
  ------------------------------------------------------------------------

  ขอบเขตอำนาจและความรับผิดชอบของคณะกรรมการตรวจสอบ

คณะกรรมการตรวจสอบของบริษัทฯ มีขอบเขต หน้าที่
และความรับผิดชอบและรายงานต่อคณะกรรมการบริษัทฯ ดังต่อไปนี้

(1) สอบทานให้บริษัทมีการรายงานทางการเงินอย่างถูกต้องและเพียงพอ

(2) สอบทานให้บริษัทมีระบบการควบคุมภายใน (internal control)
    และระบบการตรวจสอบภายใน (internal audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้งโยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

(3) สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
    และกฎหมายที่เกี่ยวข้องกับธุรกิจของบริษัท

(4) พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1
    ครั้ง

(5) พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

(6) จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

(ก) ความเห็นเกี่ยวกับความถูกต้องครบถ้วน เป็นที่เชื่อถือได้ของรายงานทางการเงินของบริษัท

(ข) ความเห็นเกี่ยวกับความเพียงพอของระบบควบคุมภายในของบริษัท

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ
ตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ) จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

(ช) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
(charter)

(ซ)
รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

(7) ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

คณะกรรมการธรรมาภิบาล

ตามมติที่ประชุมคณะกรรมการบริษัทฯ ครั้งที่ 3/2553 เมื่อวันที่ 27 กรกฎาคม 2553
ได้แต่งตั้งคณะกรรมการธรรมาภิบาล จำนวน 4 ท่าน ดังนี้

  ------------------------------------------------------------------------
  ลำดับ   รายชื่อ                 ตำแหน่ง
  ------ --------------------- -------------------------------------------
  1      นายวิสสุต เศรษฐบุตร      ประธานคณะกรรมการธรรมาภิบาล

  2      นายสุพันธุ์ มงคลสุธี        กรรมการ

  3      นายพุฒิพันธ์ เตยะราชกุล    กรรมการ

  4      นายอนุชิต บุญญลักษณ์       กรรมการ
  ------------------------------------------------------------------------

  ขอบเขตอำนาจและความรับผิดชอบของคณะกรรมการธรรมาภิบาล

คณะกรรมการธรรมาภิบาลของบริษัทฯ มีขอบเขต หน้าที่
และความรับผิดชอบและรายงานต่อคณะกรรมการบริษัทฯ ดังต่อไปนี้

1.  กำหนดนโยบายด้านธรรมาภิบาลของบริษัท เพื่อเสนอต่อคณะกรรมการบริษัทฯ พิจารณา
    และรับรองให้นำไปใช้ดำเนินการติดตาม
    เพื่อให้มีการปฏิบัติตามนโยบายธรรมาภิบาลรวมถึงทบทวนและปรับปรุงนโยบายให้มีความเหมาะสมอย่างสม่ำเสมอ

2.  กำหนดนโยบาย พิจารณาและกำกับ การบริหารงานทรัพยากรบุคคล
    ตลอดจนการพัฒนาบุคลากรของบริษัทโดยอาศัยหลักธรรมาภิบาลเป็นพื้นฐาน

คณะกรรมการบริหารความเสี่ยงด้านการเงิน

ตามมติที่ประชุมคณะกรรมการบริษัทฯ ครั้งที่ 3/2553 เมื่อวันที่ 27 กรกฎาคม 2553
ได้แต่งตั้งคณะกรรมการบริหารความเสี่ยงด้านการเงิน จำนวน 5 ท่าน ดังนี้

  ------------------------------------------------------------------------
  ลำดับ   รายชื่อ                 ตำแหน่ง
  ------ --------------------- -------------------------------------------
  1      นางมาลีรัตน์ ปลื้มจิตรชม    ประธานคณะกรรมการบริหารความเสี่ยงด้านการเงิน

  2      นายสมชัย อภิวัฒนพร       กรรมการ

  3      นายสุพันธุ์ มงคลสุธี        กรรมการ

  4      นายพุฒิพันธ์ เตยะราชกุล    กรรมการ

  5      นายอนุชิต บุญญลักษณ์       กรรมการ
  ------------------------------------------------------------------------

  ขอบเขตอำนาจและความรับผิดชอบของคณะกรรมการบริหารความเสี่ยงด้านการเงิน

คณะกรรมการบริหารความเสี่ยงด้านการเงินของบริษัทฯ มีขอบเขต หน้าที่
และความรับผิดชอบและรายงานต่อคณะกรรมการบริษัทฯ ดังต่อไปนี้

1.  กำหนดนโยบาย และ แนวทางการบริหารความเสี่ยงด้านการเงินของบริษัท
    เพื่อเสนอต่อคณะกรรมการบริษัทฯ เพื่อพิจารณาในเรื่องของการบริหารความเสี่ยงโดยรวม
    ซึ่งต้องครอบคลุมถึงความเสี่ยงด้านการเงินประเภทต่างๆ ที่สำคัญ เช่น
    ความเสี่ยงด้านเครดิตลูกค้า ความเสี่ยงจากสินค้าล้าสมัย ความเสี่ยงด้านสภาพคล่อง
    ความเสี่ยงด้านปฏิบัติการ และ ความเสี่ยงที่มีผลกระทบต่อชื่อเสียงของกลุ่มธุรกิจ เป็นต้น

2.  วางกลยุทธ์ให้สอดคล้องกับนโยบายบริหารความเสี่ยงด้านการเงิน โดยสามารถประเมิน
    ติดตาม และดูแลปริมาณ ความเสี่ยงของกลุ่มธุรกิจทางการเงินให้อยู่ในระดับที่ เหมาะสมได้ดี

3.  ควบคุมติดตาม ตรวจสอบ ประเมินผลการบริหาร ความเสี่ยงด้านการเงิน
    และดูแลให้บริษัทในกลุ่มธุรกิจ ดำเนินการตามนโยบายบริหารความเสี่ยงด้านการเงิน
    และปฏิบัติตามหลักเกณฑ์ที่บริษัทกำหนดได้อย่างมีประสิทธิภาพ

4.  ทบทวนความเพียงพอของนโยบาย และระบบการบริหารความเสี่ยงด้านการเงิน
    โดยรวมถึงความมีประสิทธิผลของระบบและการปฏิบัติตามนโยบายที่กำหนด

5.  รายงานต่อคณะกรรมการตรวจสอบอย่างสม่ำเสมอในสิ่งที่ต้องดำเนินการปรับปรุงแก้ไข
    เพื่อให้สอดคล้องกับนโยบายและ กลยุทธ์ที่บริษัทกำหนด

คณะกรรมการบริหารความเสี่ยงด้านกฎหมาย

ตามมติที่ประชุมคณะกรรมการบริษัทฯ ครั้งที่ 3/2553 เมื่อวันที่ 27 กรกฎาคม 2553
ได้แต่งตั้งคณะกรรมการบริหารความเสี่ยงด้านกฎหมาย จำนวน 3 ท่าน ดังนี้

  ------------------------------------------------------------------------
  ลำดับ   รายชื่อ                 ตำแหน่ง
  ------ --------------------- -------------------------------------------
  1      นางรวิฐา พงศ์นุชิต        ประธานคณะกรรมการบริหารความเสี่ยงด้านกฎหมาย

  2      นายสุพันธุ์ มงคลสุธี        กรรมการ

  3      นายพุฒิพันธ์ เตยะราชกุล    กรรมการ
  ------------------------------------------------------------------------

  ขอบเขตอำนาจและความรับผิดชอบของคณะกรรมการบริหารความเสี่ยงด้านกฎหมาย

คณะคณะกรรมการบริหารความเสี่ยงด้านกฎหมายของบริษัทฯ มีขอบเขต หน้าที่
และความรับผิดชอบและรายงานต่อคณะกรรมการบริษัทฯ ดังต่อไปนี้

1.  สอบทานและแก้ไขกฎบัตรคณะกรรมการบริหารความเสี่ยงด้านกฎหมายปีละครั้ง
    เพื่อให้ทันสมัยและเหมาะสมกับสภาพแวดล้อมขององค์กร

2.  สอบทาน และพิจารณาร่วมกับผู้บริหาร ผู้จัดการฝ่ายในกิจการที่เกี่ยวข้องกับกฎหมาย

3.  สอบทาน และพิจารณารวมถึงกำหนดนโยบายอันเกี่ยวกับกฎหมาย
    รวมถึงการกำกับดูแลมาตราการต่างๆให้สอดคล้องกับบทบัญญัติของกฎหมาย

4.  ให้คำแนะนำ และพิจารณาร่วมกับ
    หน่วยงานต่างๆที่เกี่ยวข้องเพื่อกำหนดนโยบายรวมถึงการกำกับดูแลมาตราการ หรือข้อกำหนด
    กฎเกณฑ์ หรือข้อบังคับ ต่างๆของบริษัทให้สอดคล้องกับบทบัญญัติของกฎหมาย

5.  คณะกรรมการบริหารความเสี่ยงด้านกฎหมายมีอำนาจตรวจสอบ แก้ไข ข้อบังคับ กฎระเบียบ
    หรือกฎเกณฑ์ หรือสัญญา รวมถึงการบริหารจัดการภายใน และเรื่องอื่นๆ
    เพื่อให้สอดคล้องกับบทบัญญัติของกฎหมาย

6.  ให้คำแนะนำงานด้านกฎหมาย การฟ้องร้อง บังคับคดี การดำเนินการจัดการด้านกฎหมาย
    การดำเนินกระบวนพิจารณา การดำเนินคดีต่างๆ

7.  รายงานต่อคณะกรรมการบริหารความเสี่ยงด้านการเงินอย่างสม่ำเสมอ
    ในสิ่งที่ต้องดำเนินการปรับปรุงแก้ไข เพื่อให้สอดคล้องกับนโยบายและกลยุทธ์ที่กำหนด

  คณะกรรมการสรรหาและกำหนดค่าตอบแทน

ตามมติที่ประชุมคณะกรรมการบริษัทฯ ครั้งที่ 3/2553 เมื่อวันที่ 27 กรกฎาคม 2553
ได้แต่งตั้งคณะกรรมการสรรหาและกำหนดค่าตอบแทน จำนวน 2 ท่าน ดังนี้

  ------------------------------------------------------------------------
  ลำดับ   รายชื่อ                 ตำแหน่ง
  ------ --------------------- -------------------------------------------
  1      นายสมชัย อภิวัฒนพร       ประธานคณะกรรมการสรรหาและกำหนดค่าตอบแทน

  2      นางมาลีรัตน์ ปลื้มจิตรชม    กรรมการ
  ------------------------------------------------------------------------

  ขอบเขตอำนาจและความรับผิดชอบของคณะกรรมการสรรหาและกำหนดค่าตอบแทน

คณะกรรมการสรรหาและกำหนดค่าตอบแทนของบริษัทฯ มีขอบเขต หน้าที่
และความรับผิดชอบและรายงานต่อคณะกรรมการบริษัทฯ ดังต่อไปนี้

1.  พิจารณาโครงสร้างและองค์ประกอบและคุณสมบัติของกรรมการบริษัท

2.  คัดเลือก สรรหาบุคคลที่มีความรู้ความสามารถเหมาะสมกับกิจการของบริษัท
    และสมควรเสนอชื่อเป็นกรรมการ หรือผู้บริหารระดับสูงในกรณีที่ตำแหน่งว่างลง
    เพื่อนำเสนอต่อคณะกรรมการบริษัทฯ หรือที่ประชุมผู้ถือหุ้น เพื่อพิจารณาแต่งตั้งแล้วแต่กรณี

3.  พิจารณาเสนอโครงสร้างค่าตอบแทนกรรมการ ได้แก่ ค่าเบี้ยประชุม
    และผลประโยชน์ตอบแทนอื่นๆ ทั้งที่เป็นตัวเงินและมิใช่ตัวเงิน

4.  ปฏิบัติงานอื่นใดตามที่คณะกรรมการบริษัทฯ
    มอบหมายอันเกี่ยวเนื่องกับการสรรหาและพิจารณาค่าตอบแทน

ผู้บริหารของบริษัทฯ

  ณ วันที่ 31 ธันวาคม 2553 บริษัทฯ มีผู้บริหารจำนวน 7 ท่าน ดังนี้

  ----------------------------------------------------------------------------
  ลำดับ   รายชื่อ                 ตำแหน่ง
  ------ --------------------- -----------------------------------------------
  1      นายสุพันธุ์ มงคลสุธี        ประธานเจ้าหน้าที่บริหาร

  2      นายพุฒิพันธ์ เตยะราชกุล    รองประธานเจ้าหน้าที่บริหารอาวุโสสายงานอำนวยการ

  3      นายอนุชิต บุญญลักษม์       รองประธานเจ้าหน้าที่บริหารอาวุโสสายงานขายและการตลาด

  4      นางสาวสุวรรณี แซ่ลี       รองประธานเจ้าหน้าที่บริหารฝ่ายขายและการตลาดสินค้า
                               Consumer

  5      นางสาวกิ่งแก้ว จูทะสมพากร รองประธานเจ้าหน้าที่บริหารฝ่ายโลจิสติคและสายการประกอบ

  6      นางสาวสุพร             ผู้อำนวยการฝ่ายการเงินและจัดซื้อ
         เลิศธีรปัญญาวงศ์          

  7      นางสาวกมลศรี บุญแจ้ง     ผู้อำนวยการฝ่ายบัญชี
  ----------------------------------------------------------------------------

ขอบเขตอำนาจและความรับผิดชอบของประธานเจ้าหน้าที่บริหาร

1.  ควบคุมดูแลการดำเนินกิจการและ/หรือบริหารงานประจำวันของบริษัทฯ

2.  ดำเนินการหรือปฏิบัติงานให้เป็นไปตามนโยบาย แผนงาน
    และงบประมาณที่ได้รับอนุมัติจากคณะกรรมการบริษัทฯ

3.  เป็นผู้รับมอบอำนาจของบริษัทฯ ในการบริหารกิจการของบริษัทฯ ให้เป็นตามวัตถุประสงค์
    ข้อบังคับ นโยบาย ระเบียบ ข้อกำหนด คำสั่ง
    มติที่ประชุมผู้ถือหุ้นและ/หรือมติที่ประชุมคณะกรรมการบริษัทฯ ทุกประการ

4.  กำหนดแผนธุรกิจ งบประมาณ เพื่อเสนอให้คณะกรรมการบริษัทฯ เห็นชอบ
    และมีอำนาจพิจารณาอนุมัติ การใช้จ่ายเงินในการดำเนินการตามปกติธุรกิจของบริษัทฯ

5.  อนุมัติการใช้จ่ายเงินลงทุนที่สำคัญๆ
    ที่ได้กำหนดไว้ในงบประมาณรายจ่ายประจำปีตามที่จะได้รับมอบหมายจากคณะกรรมการบริษัทฯ
    หรือตามที่คณะกรรมการบริษัทฯ ได้เคยมีมติอนุมัติในหลักการไว้แล้ว

6.  กำหนดการกู้ยืมเงิน การจัดหาวงเงินสินเชื่อ หรือการออกตราสารหนี้
    รวมถึงการให้หลักประกัน การค้ำประกันเงินกู้หรือสินเชื่อ หรือการขอสินเชื่อใดๆ ของบริษัทฯ
    เพื่อเสนอให้คณะกรรมการบริษัทฯ เห็นชอบ

7.  กำหนดภารกิจ วัตถุประสงค์ แนวทาง นโยบายของบริษัทฯ
    รวมถึงการสั่งการและกำกับดูแลการดำเนินงานโดยรวม

8.  ให้มีอำนาจในการมอบอำนาจช่วง และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วง
    และ/หรือการมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจฉบับนี้
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัทฯ
    และ/หรือบริษัทฯ ได้กำหนดไว้ ทั้งนี้ การมอบอำนาจช่วงดังกล่าว
    จะต้องมีประธานเจ้าหน้าที่บริหารและรองประธานเจ้าหน้าที่บริหารอาวุโส 2 ใน 3
    คนลงลายมือชื่อร่วมกัน และประทับตราสำคัญของบริษัทฯ

9.  ติดตามและประเมินผลการดำเนินงานของบริษัทฯ อย่างสม่ำเสมอ
    เพื่อป้องกันความเสี่ยงจากปัจจัยต่างๆ ไม่ว่าภายในและภายนอกบริษัทฯ

10. พิจารณาการเข้าทำสัญญาเกี่ยวกับธุรกิจของบริษัทฯ และสัญญาต่างๆ
    ซึ่งเป็นผลประโยชน์ต่อกิจการของบริษัทฯ รวมทั้งกำหนดขั้นตอนและวิธีการจัดทำสัญญาดังกล่าว
    เพื่อนำเสนอต่อคณะกรรมการบริษัทฯ ทั้งนี้ การลงนามสัญญาและเอกสารทางนิติกรรมใดๆ
    ที่มีผลผูกพันตามกฎหมาย
    จะต้องมีประธานเจ้าหน้าที่บริหารและรองประธานเจ้าหน้าที่บริหารอาวุโส 2 ใน 3
    คนลงลายมือชื่อร่วมกัน และประทับตราสำคัญของบริษัทฯ

11. พิจารณาจัดสรร เงินบำเหน็จ เงินรางวัล หรือผลตอบแทนต่างๆ
    ซึ่งได้รับอนุมัติจากคณะกรรมการบริษัทฯ แล้วแก่พนักงานหรือลูกจ้างของบริษัทฯ หรือบุคคลใดๆ
    ที่กระทำกิจการให้บริษัทฯ

12. มีอำนาจพิจารณาว่าจ้างพนักงาน และบรรจุแต่งตั้ง ตลอดจนการโอน
    โยกย้ายข้ามสายงาน/ฝ่าย/แผนก หรือการพ้นจากการเป็นพนักงาน กำหนดอัตราค่าจ้าง
    ค่าตอบแทน เงินโบนัส รวมถึงสวัสดิการเกี่ยวกับพนักงานทั้งหมดของบริษัทฯ

13. มีอำนาจ ออกคำสั่ง ระเบียบ ประกาศ บันทึก
    เพื่อให้การปฏิบัติงานเป็นไปตามนโยบายและผลประโยชน์ของบริษัทฯ และเพื่อรักษาระเบียบ
    วินัย การทำงานภายในองค์กร

14. ปฏิบัติหน้าที่อื่นๆ ตามที่ได้รับมอบหมาย จากคณะกรรมการบริษัทฯ เป็นคราวๆ ไป

ทั้งนี้ อำนาจตลอดจนการมอบอำนาจแก่บุคคลอื่นที่เห็นสมควร
จะไม่รวมถึงอำนาจและ/หรือการมอบอำนาจในการอนุมัติรายการใดที่ตนหรือบุคคลที่อาจมีความขัดแย้งมีส่วนได้เสียหรือผลประโยชน์ในลักษณะอื่นใดขัดแย้งกับบริษัทฯ
หรือบริษัทย่อย ตามกฎเกณฑ์ของตลาดหลักทรัพย์แห่งประเทศไทย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทฯ
หรือกฎหมายที่เกี่ยวข้องกำหนด

สำหรับอำนาจอนุมัติวงเงินสำหรับการทำธุรกรรมปกติของบริษัทฯ นั้น ที่ประชุมคณะกรรมการบริษัทฯ
ครั้งที่ 1/2550 เมื่อวันที่ 11 ธันวาคม 2550 และการประชุมคณะกรรมการบริษัทฯ ครั้งที่ 1/2551
เมื่อวันที่ 15 กุมภาพันธ์ 2551 ได้มีมติอนุมัติการมอบอำนาจของบริษัทฯ ให้ฝ่ายบริหารของบริษัทฯ
สำหรับการสั่งจ่ายเช็คเพื่อการสั่งซื้อสินค้าตามปกติของบริษัทฯ ตามรายละเอียดดังนี้

  ----------------- -----------------------------------------------------
  วงเงินอนุมัติ         เงื่อนไขการลงนามในการสั่งจ่ายเช็ค

  ไม่เกิน 50,000 บาท  เจ้าหน้าที่ระดับผู้อำนวยการฝ่ายขายหรือผู้จัดการฝ่ายขายภูมิภาค
                    ลงนามร่วมกับผู้จัดการสาขา หรือ เจ้าหน้าที่การเงินสาขา 2 ใน 3
                    คนลงลายมือชื่อร่วมกัน

  ไม่เกิน 20,000,000  เจ้าหน้าที่ระดับประธานเจ้าหน้าที่บริหาร หรือ
  บาท               รองประธานเจ้าหน้าที่บริหารอาวุโสสายอำนวยการ หรือ
                    ผู้อำนวยการฝ่ายการเงิน 2 ใน 3 คนลงลายมือชื่อร่วมกัน

  เกินกว่า 20,000,000 เจ้าหน้าที่ระดับประธานเจ้าหน้าที่บริหาร ลงนามร่วมกับ
  บาท               รองประธานเจ้าหน้าที่บริหารอาวุโสสายอำนวยการ หรือ
                    ผู้อำนวยการฝ่ายการเงิน 2 ใน 3 คนลงลายมือชื่อร่วมกัน
  ----------------- -----------------------------------------------------

9.2 การสรรหากรรมการและผู้บริหาร

บริษัทฯ มีคณะกรรมการสรรหาและกำหนดค่าตอบแทนโดยเฉพาะ ทั้งนี้
บุคคลที่จะได้รับการแต่งตั้งให้ดำรงตำแหน่งกรรมการและผู้บริหารของบริษัทฯ
จะต้องมีคุณสมบัติครบตามมาตรา 68 แห่งพระราชบัญญัติบริษัทมหาชนจำกัด พ.ศ. 2535
และข้อบังคับของบริษัทฯ
และไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์ ที่
กจ.12/2543 เรื่องการขออนุญาตและการอนุญาตให้เสนอขายหุ้นที่ออกใหม่ฉบับลงวันที่ 22 มีนาคม
2543 โดยการคัดเลือกจะดำเนินการดังนี้

องค์ประกอบและการแต่งตั้งคณะกรรมการบริษัทฯ

องค์ประกอบและการสรรหา แต่งตั้ง ถอดถอน หรือพ้นจากตำแหน่งกรรมการของบริษัทฯ นั้น
ได้กำหนดไว้ในข้อบังคับของบริษัทฯ ซึ่งสามารถสรุปสาระสำคัญ ได้ดังนี้

1.  คณะกรรมการของบริษัทฯ ประกอบด้วยกรรมการอย่างน้อย 5 คน
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักรไทย

2.  การคัดเลือกกรรมการของบริษัทฯ จะต้องได้รับอนุมัติจากที่ประชุมใหญ่ของผู้ถือหุ้น
    โดยมีหลักเกณฑ์และวิธีการดังต่อไปนี้

  1) ผู้ถือหุ้นคนหนึ่งมีคะแนนเสียงเท่าจำนวนหุ้นที่ตนถือ

  2) ผู้ถือหุ้นแต่ละคนจะใช้คะแนนเสียงที่มีอยู่เลือกตั้งบุคคลคนเดียวหรือหลายคนเป็นกรรมการก็ได้
  ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

  3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
  เท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  หรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

3.  ในการประชุมสามัญประจำปีทุกครั้ง
    กรรมการจะต้องออกจากตำแหน่งอย่างน้อยจำนวนหนึ่งในสาม (1/3) โดยอัตรา
    ถ้าจำนวนกรรมการจะแบ่งออกให้เป็นสามส่วนไม่ได้ก็ให้ออกโดยจำนวนใกล้เคียงที่สุดกับส่วนหนึ่งในสาม
    (1/3) โดยกรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทฯ
    นั้น ให้จับสลากว่าผู้ใดจะออก ส่วนปีหลังๆ ต่อไป ให้

  กรรมการที่อยู่ในตำแหน่งนานที่สุดเป็นผู้ออกจากตำแหน่ง
  กรรมการผู้ออกจากตำแหน่งไปนั้นอาจจะเลือกเข้ารับตำแหน่ง

  อีกก็ได้

4.  กรรมการคนใดจะลาออกจากตำแหน่ง ให้ยื่นใบลาออกต่อบริษัทฯ
    การลาออกมีผลนับแต่วันที่ใบลาออกไปถึงบริษัทฯ

5.  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
    คณะกรรมการอาจเลือกบุคคลซึ่งมีคุณสมบัติ
    และไม่มีลักษณะต้องห้ามตามกฎหมายว่าด้วยบริษัทมหาชนจำกัดเข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่า 2 เดือน
    โดยบุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
    โดยมติดังกล่าวของคณะกรรมการจะต้องประกอบด้วยคะแนนเสียงไม่น้อยกว่าสามในสี่ (3/4)
    ของจำนวนกรรมการที่ยังเหลืออยู่

6.  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
    ด้วยคะแนนเสียงไม่น้อยกว่าสามในสี่ (3/4)
    ของจำนวนผู้ถือหุ้นซึ่งมาประชุมและมีสิทธิออกเสียงลงคะแนน
    และมีหุ้นนับรวมกันได้ไม่น้อยกว่ากึ่งหนึ่ง (1/2)
    ของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงลงคะแนน

องค์ประกอบและการแต่งตั้งคณะกรรมการตรวจสอบ

คณะกรรมการสรรหาและกำหนดค่าตอบแทน
เป็นผู้เสนอการแต่งตั้งคณะกรรมการตรวจสอบต่อที่ประชุมผู้ถือหุ้น
โดยแต่งตั้งจากผู้ที่มีคุณสมบัติครบถ้วนตามที่กฎหมายหลักทรัพย์และตลาดหลักทรัพย์ รวมถึงประกาศ
ข้อบังคับ และ/หรือระเบียบของตลาดหลักทรัพย์กำหนด โดยมีจำนวนไม่น้อยกว่า 3
คนและมีวาระการดำรงตำแหน่ง 2 ปี ทั้งนี้ กรรมการตรวจสอบอย่างน้อย 1 คน
จะต้องเป็นผู้ที่มีความรู้และประสบการณ์ด้านการบัญชีและการเงิน

องค์ประกอบและการแต่งตั้งผู้บริหาร

คณะกรรมการสรรหาและกำหนดค่าตอบแทน
และ/หรือบุคคลที่ได้รับมอบหมายจากคณะกรรมการสรรหาและกำหนดค่าตอบแทน
จะพิจารณาแต่งตั้งผู้บริหารจากบุคลากรที่มีประสบการณ์และมีความรู้ความสามารถในการบริหารงานในสายงานที่เกี่ยวข้อง

  9.3 ค่าตอบแทนผู้บริหาร

9.3.1 ค่าตอบแทนผู้บริหาร

กรรมการ

ในปี 2551, ปี 2552และปี 2553 บริษัทฯ จ่ายค่าตอบแทนที่เป็นตัวเงิน คือ
ค่าเบี้ยประชุมให้แก่กรรมการของบริษัทฯ จำนวน 654,000.- บาท, 1,496,000.- บาท และ
1,702,000.- บาท ตามลำดับ
โดยมีรายละเอียดการเข้าร่วมประชุมและค่าตอบแทนกรรมการของบริษัทฯ ดังนี้

[TABLE]

ที่ประชุมสามัญผู้ถือหุ้นประจำปี 2552 เมื่อวันที่ 17 เมษายน 2552
ที่ประชุมได้อนุมัติการกำหนดค่าตอบแทนกรรมการและกรรมการตรวจสอบ
โดยค่าเบี้ยประชุมประธานกรรมการ 30,000 บาทต่อครั้ง ประธานกรรมการตรวจสอบ จำนวน
20,000 บาทต่อครั้ง และค่าเบี้ยประชุมกรรมการ จำนวน 20,000 บาทต่อครั้ง
และกรรมการตรวจสอบ จำนวน 18,000 บาทต่อครั้ง

* ที่ประชุมครั้งที่ 4/2551 เมื่อวันที่ 10 พฤศจิกายน 2551 มีมติเป็นเอกฉันท์อนุมัติการแต่งตั้ง นาย
ตู ซู เฉวียน เป็นกรรมการผู้มีอำนาจลงลายมือชื่อผูกพันแทนบริษัทได้ โดยมีผลตั้งแต่วันที่ 10
พฤศจิกายน 2551 และรับทราบการลาออกของนาย หู เจีย หลง

ผู้บริหาร

  -------------------------------------------------------------------------------------
  ประเภทของค่าตอบแทน            ปี 2553             ปี 2552             ปี 2551  
  ---------------------------- ------- ---------- ------- ---------- ------- ----------
                               จำนวน   จำนวนเงิน   จำนวน   จำนวนเงิน   จำนวน   จำนวนเงิน
                               (คน)    (ล้านบาท)   (คน)    (ล้านบาท)   (คน)    (ล้านบาท)

  เงินเดือน โบนัส                 7       24.81      7       20.81      7       20.71
  และเงินสบทบกองทุนสำรองเลี้ยงชีพ                                                 

  รวม                          7       24.81      7       20.81      7       20.71
  -------------------------------------------------------------------------------------

9.3.2 ค่าตอบแทนอื่นๆ

ที่ประชุมวิสามัญผู้ถือหุ้นครั้งที่ 2/2550 เมื่อวันที่ 29 พฤศจิกายน 2550
ได้มีมติให้ออกและจัดสรรใบสำคัญแสดงสิทธิที่จะซื้อหุ้นสามัญของบริษัทฯ (ใบสำคัญแสดงสิทธิ)
ชนิดระบุชื่อผู้ถือและไม่สามารถโอนเปลี่ยนมือได้ ให้แก่กรรมการและพนักงานของบริษัทฯ จำนวน
25,000,000 หน่วย คิดเป็นร้อยละ 3.55
ของทุนจดทะเบียนทั้งหมดภายหลังจากการเสนอขายหุ้นสามัญให้แก่ประชาชนและการ

ออกและจัดสรรใบสำคัญแสดงสิทธิให้แก่กรรมการและพนักงานของบริษัทฯ
เพื่อเป็นสิ่งจูงใจและเสริมสร้างขวัญและกำลังใจให้แก่กรรมการและพนักงานของบริษัทฯ
ที่มีส่วนร่วมในความสำเร็จของบริษัทฯ ในช่วงเวลาที่ผ่านมาในการปฏิบัติงาน
เพื่อประโยชน์สูงสุดของบริษัทฯ (ตามรายละเอียดของใบสำคัญแสดงสิทธิที่จะซื้อหุ้นในข้อ 8.2
การเสนอขายหลักทรัพย์ให้แก่กรรมการและพนักงานของบริษัทฯ)
โดยกรรมการที่มีฐานะเป็นพนักงานของบริษัทฯ
จะเลือกรับสิทธิการจัดสรรในส่วนที่ได้ประโยชน์สูงกว่าเพียงทางเดียวเท่านั้น ทั้งนี้
ไม่มีกรรมการและพนักงานที่ได้รับจัดสรรเกินรายละ 1,250,000 หุ้น หรือเกินร้อยละ 5
ของใบสำคัญแสดงสิทธิทั้งหมดที่จัดสรรในครั้งนี้
โดยเกณฑ์ในการจัดสรรขึ้นกับตำแหน่งงานและอายุการทำงานของกรรมการและพนักงานแต่ละราย
โดยคณะกรรมการบริษัทฯ ได้จัดสรรใบสำคัญแสดงสิทธิจำนวน 3,730,000
หน่วยให้แก่คณะกรรมการบริษัทฯ และ 5,850,000 หน่วยให้แก่ผู้บริหารของบริษัทฯ
หรือคิดเป็นร้อยละ 14.92 และ 23.40 ของจำนวนใบสำคัญแสดงสิทธิที่จัดสรรทั้งหมดในครั้งนี้
ตามลำดับ

จำนวนใบสำคัญแสดงสิทธิที่กรรมการและผู้บริหารแต่ละรายได้รับจัดสรร มีรายละเอียดดังนี้

+----------------------------+--------------+--------------------------+
| รายชื่อ                      | จำนวนใบ      | สัดส่วนที่ได้รับจัดสรรเมื่อเทียบกับ |
|                            | สำคัญแสดงสิทธิท | จำนวนใบสำคัญแสดงสิทธิที่จัดสรร |
|                            | ี่ได้รับการจัดสรร |                          |
|                            | (หน่วย)       | ในครั้งนี้                   |
+============================+==============+==========================+
| กลุ่มคณะกรรมการ              |              |                          |
+----------------------------+--------------+--------------------------+
| 1.  นายสุพันธุ์ มงคลสุธี         | 1,250,000    | 5.00%                    |
+----------------------------+--------------+--------------------------+
| 2.  นายวีระชัย ศรีขจร         | 400,000      | 1.60%                    |
+----------------------------+--------------+--------------------------+
| 3.  นายตู ชู วู               | 400,000      | 1.60%                    |
+----------------------------+--------------+--------------------------+
| 4.  นายหู เจีย หลง           | 400,000      | 1.60%                    |
+----------------------------+--------------+--------------------------+
| 5.  นายชี เชียง ฮวง          | 400,000      | 1.60%                    |
+----------------------------+--------------+--------------------------+
| 6.  นายลี ลี เชิน             | 220,000      | 0.88%                    |
+----------------------------+--------------+--------------------------+
| 7.  นายสมชัย อภิวัฒนพร        | 220,000      | 0.88%                    |
+----------------------------+--------------+--------------------------+
| 8.  นางมาลีรัตน์ ปลื้มจิตรชม     | 220,000      | 0.88%                    |
+----------------------------+--------------+--------------------------+
| 9.  นายวิสสุต เศรษฐบุตร       | 220,000      | 0.88%                    |
+----------------------------+--------------+--------------------------+
| รวมกลุ่มคณะกรรมการ           | 3,730,000    | 14.92%                   |
+----------------------------+--------------+--------------------------+
| กลุ่มผู้บริหาร                  |              |                          |
+----------------------------+--------------+--------------------------+
| 1.  นายพุฒิพันธ์ เตยะราชกุล     | 1,250,000    | 5.00%                    |
+----------------------------+--------------+--------------------------+
| 2.  นายอนุชิต บุญญลักษม์        | 1,200,000    | 4.80%                    |
+----------------------------+--------------+--------------------------+
| 3.  นางสาวสุวรรณี แซ่ลี่        | 1,000,000    | 4.00%                    |
+----------------------------+--------------+--------------------------+
| 4.  นางสาวกิ่งแก้ว จูทะสมพากร  | 1,000,000    | 4.00%                    |
+----------------------------+--------------+--------------------------+
| 5.  นางสาวสุพร เลิศธีรปัญญาวงศ์ | 600,000      | 2.40%                    |
+----------------------------+--------------+--------------------------+
| 6.  นางสาวกมลศรี บุญแจ้ง      | 800,000      | 3.20%                    |
+----------------------------+--------------+--------------------------+
| รวมกลุ่มผู้บริหาร               | 5,850,000    | 23.40%                   |
+----------------------------+--------------+--------------------------+
| รว                         | 9,580,000    | 38.32%                   |
| มกลุ่มคณะกรรมการและกลุ่มผู้บริหาร |              |                          |
+----------------------------+--------------+--------------------------+

  ที่มา: บริษัทฯ

9.4 การกำกับดูแลกิจการ

คณะกรรมการบริษัทฯ ได้ปฏิบัติตามหลักการและข้อพึงปฏิบัติที่ดีสำหรับกรรมการบริษัทฯ
ซึ่งสอดคล้องกับข้อพึงปฏิบัติที่ดีสำหรับกรรมการบริษัทจดทะเบียน (Code of Best Practices
for Directors of Listed Company) ตามแนวทางของตลาดหลักทรัพย์แห่งประเทศไทย
ทั้งนี้ในส่วนของการปฎิบัติตามหลักการกำกับดูแลกิจการที่ดี 5 ข้อ
ตามที่ตลาดหลักทรัพย์แห่งประเทศไทยกำหนดนั้น บริษัทฯ ขอเรียงตามลำดับของหลักการในแต่ละหั
วข้อดังนี้

1.  สิทธิของผู้ถือหุ้น

  ในรอบปีที่ผ่านมา บริษัท ได้จัดให้มีการประชุมสามัญผู้ถือหุ้น และวิสามัญผู้ถือหุ้น โดยในแต่ละครั้ง
  บริษัทได้จัดส่งเอกสารเชิญประชุมให้แก่ผู้ถือหุ้นก่อนวันประชุม
  ตามระยะเวลาที่ตลาดหลักทรัพย์กำหนด และได้มีการนำหนังสือเชิญประชุมไปไว้ใน
  เว็บไซด์ของบริษัท www.synnex.co.th
  และได้นำรายงานการประชุมผู้ถือหุ้นไปไว้ในเว็บไซด์ของบริษัทเช่นกัน
  และในการประชุมสามัญผู้ถือหุ้น และวิสามัญผู้ถือหุ้น
  กรรมการของบริษัทได้เข้าร่วมการประชุมทุกครั้ง

2. การปฏิบัติติอผู้ถือหุ้นอย่างเท่าเทียมกัน

  ในการประชุมผู้ถือหุ้นแต่ละครั้ง บริษัทได้แนบหนังสือมอบฉันทะ
  เพื่อให้ผู้ถือหุ้นที่ประสงค์จะมอบฉันทะให้ผู้หนึ่งผู้ใดมาประชุมแทนได้

  3. บทบาทของผู้มีส่วนได้เสีย

ผู้ถือหุ้นได้รับผลตอบแทนที่เท่าเทียมกัน รวมถึงการใช้สิทธิในการออกเสียง หรือซักถามในที่ประชุม
บริษัทได้มีการทำแบบสำรวจความพึงพอใจ เพื่อให้ลูกค้าได้แสดงความคิดเห็นในด้านคุณภาพ
การบริการและความคิดเห็นอื่น ๆ ที่มีต่อบริษัท
เพื่อที่บริษัทได้นำไปปรับปรุงเปลี่ยนแปลงให้เกิดความพึงพอใจบุคลากร
บริษัทได้จัดให้มีการประชุมสามัญประจำปีอย่างต่อเนื่องทุกปี เพื่อให้พนักงานได้รับฟังนโยบาย
และผลการดำเนินงานของบริษัท นอกจากนั้นยังเปิดโอกาสให้ซักถามและเสนอแนะข้อคิดเห็นต่าง ๆ
ต่อผู้บริหารบุคลากรที่เกี่ยวข้อง บริษัทมีระบบควบคุมคุณภาพ ISO9001 และ ISO14001
ที่ใช้ควบคุมดูแลสิ่งแวดล้อม ทำให้มั่นใจได้ว่า ชุมชนที่อยู่ในบริเวณใกล้บริษัท
จะได้รับความปลอดภัยในเรื่องของมลภาวะที่เป็นพิษ

4. การเปิดเผยข้อมูลและความโปร่งใส

  คณะกรรมการบริษัท ผู้บริหารและผู้สอบบัญชีของบริษัทได้เข้าร่วมประชุมผู้ถือหุ้นประจำปี
  เพื่อร่วมตอบข้อซักถามในประเด็นที่เกี่ยวข้องอย่างเปิดเผยและโปร่งใส

5. ความรับผิดชอบของคณะกรรมการ

  คณะกรรมการของบริษัท จำนวน 12 ท่าน เป็นกรรมการอิสระ จำนวน 4 ท่าน
  และกรรมการตรวจสอบอย่างน้อย 1 ท่าน เป็นผู้มีความรู้และประสบการณ์ด้านบัญชีและการเงิน

9.5 การดูแลเรื่องการใช้ข้อมูลภายใน

บริษัทฯ มีนโยบายและวิธีการดูแลผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตน รวมทั้งเพื่อการซื้อขายหลักทรัพย์ ดังนี้

-   บริษัทฯ กำหนดให้มีการป้องกันการนำข้อมูลของบริษัทฯ ไปใช้
    โดยกำหนดให้ห้ามหน่วยงานที่ทราบข้อมูลนำข้อมูลไปเปิดเผยต่อหน่วยงานหรือบุคคลอื่นที่ไม่เกี่ยวข้อง
    ในกรณีที่พนักงานหรือผู้บริหารนำข้อมูลบริษัทฯ
    ไปเปิดเผยหรือนำไปใช้ส่วนตนหรือกระทำรายการที่อาจขัดแย้งทางผลประโยชน์ถือเป็นความผิดอย่างร้ายแรงและอาจถูกลงโทษทางวินัย

-   บริษัทฯ มีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัทฯ
    โดยกรรมการ ผู้บริหารและพนักงานซึ่งอยู่ในหน่วยงานที่ทราบข้อมูลภายใน
    ควรหลีกเลี่ยงหรืองดการซื้อขายหลักทรัพย์ของบริษัทฯ ในช่วงระยะเวลา 1
    เดือนก่อนการเปิดเผยงบการเงินให้แก่สาธารณชน

-   บริษัทฯ ได้ให้ความรู้และความเข้าใจแก่กรรมการและผู้บริหารของบริษัทฯ
    เกี่ยวกับหน้าที่ในการรายงานการถือหลักทรัพย์ของบริษัทฯ ตามมาตรา 59
    เพื่อให้เป็นไปตามประกาศสำนักงานคณะกรรมการกำกับหลักทรัพย์และตลาดหลักทรัพย์
    ว่าด้วยเรื่องการจัดทำและเปิดเผยรายงานการถือหลักทรัพย์ และบทกำหนดโทษตามมาตรา
    275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
    และตามข้อกำหนดของตลาดหลักทรัพย์แห่งประเทศไทย
    ซึ่งรวมถึงการเปลี่ยนแปลงการถือครองหลักทรัพย์โดย คู่สมรส และบุตรที่ยังไม่บรรลุนิติภาวะ
    ทั้งนี้กรรมการและผู้บริหารจะต้องจัดส่งสำเนาการรายงานดังกล่าวแก่บริษัทฯ
    ในวันเดียวกับที่รายงานต่อสำนักงานคณะกรรมการกำกับหลักทรัพย์และตลาดหลักทรัพย์
    ซึ่งกำหนดให้แจ้งภายใน 3 วันทำการ

9.6 บุคลากร

ณ วันที่ 31 ธันวาคม 2551 และ 2552 และ 2553 บริษัทฯ มีจำนวนพนักงานถัวเฉลี่ยทั้งสิ้น 605
คน และ 611 คน และ 625 คน (ไม่รวมผู้บริหาร) ตามลำดับ ประกอบด้วยพนักงานตามสายงาน
ดังนี้

+--------------------------------+-----------+-----------+------------+
| ฝ่ายงาน                         | จำ        |           |            |
|                                | นวนพนักงาน |           |            |
|                                | (คน)      |           |            |
+--------------------------------+-----------+-----------+------------+
|                                | ปี 2551    | ปี 2552    | ปี 2553     |
+--------------------------------+-----------+-----------+------------+
| 1.  ฝ่ายขาย                     | 195       | 200       | 203        |
+--------------------------------+-----------+-----------+------------+
| 2.  ฝ่ายการตลาด                 | 96        | 90        | 100        |
+--------------------------------+-----------+-----------+------------+
| 3.  ฝ่ายการเงิน                  | 29        | 29        | 31         |
+--------------------------------+-----------+-----------+------------+
| 4.  ฝ่ายบัญชี                     | 18        | 18        | 19         |
+--------------------------------+-----------+-----------+------------+
| 5.  ฝ่ายซ่อมเปลี่ยนและบริการลูกค้า    | 92        | 102       | 107        |
+--------------------------------+-----------+-----------+------------+
| 6.  ฝ่ายโลจิสติคและสายการประกอบ   | 137       | 135       | 125        |
+--------------------------------+-----------+-----------+------------+
| 7.  ฝ่ายทรัพยากรบุคคลและธุรการ     | 28        | 28        | 29         |
+--------------------------------+-----------+-----------+------------+
| 8.  ฝ่ายเทคโนโลยีสารสนเทศ        | 10        | 9         | 11         |
+--------------------------------+-----------+-----------+------------+
| รวม                            | 605       | 611       | 625        |
+--------------------------------+-----------+-----------+------------+

  ที่มา: บริษัทฯ

บริษัทย่อย มีจำนวนพนักงานถัวเฉลี่ยทั้งหมด 40 คน, 39 คน และ 43 คน ณ วันที่ 31 ธันวาคม
2551 และ 2552 และ 2553ตามลำดับ

2.  ข้อพิพาทด้านแรงงานที่สำคัญ ในระยะ 3 ปีที่ผ่านมา

  -ไม่มี-

4.  นโยบายการพัฒนาบุคลากร

-   พนักงาน

บริษัทฯให้ความสำคัญกับพนักงานเป็นอย่างมาก
เพราะตระหนักดีว่าพนักงานคือทรัพยากรที่มีค่าและมีความสำคัญต่อองค์กร
หากพนักงานได้รับการดูแลเอาใจใส่ทั้งในด้านสถานที่ทำงาน มีความรู้ความชำนาญในงานที่ทำ
ได้รับการดูแลเอาใจใส่ให้มีสวัสดิการที่ดี ก็จะก่อให้เกิดขวัญและกำลังใจในการทำงาน
อันจะนำไปสู่การเจริญเติบโตของบริษัทอย่างมั่นคงยั่งยื่น

-   ด้านความปลอดภัยพนักงาน

    -   แผนฉุกเฉินกรณีเกิดอัคคีภัย
        บริษัทฯ จัดการฝึกอบรมและซ้อมอพยพหนีไฟ
        และฝึกปฎิบัติการใช้เครื่องมือช่วยดับไฟจากวิทยากรผู้เชี่ยวชาญเป็นประจำทุกปี

-   การจัดกิจกรรม 5 ส.

  จัดให้มีกิจกรรม5ส. เพื่อความสะอาดและปลอดภัย อย่างต่อเนื่องทุกไตรมาส
  เพื่อให้สถานที่ทำงานสะอาด ปลอดภัย เพื่อสุขอนามัยที่ดีสำหรับพนักงาน

-   การประกันอุบัติเหตุและสุขภาพหมู่
    บริษัทฯ มีการจัดทำโครงการประกันชีวิตและสุขภาพหมู่ให้กับพนักงานเป็นประจำต่อเนื่องทุกปี

-   จัดห้องให้มีห้องพยาบาลและพยาบาลประจำ

  บริษัทฯ ได้จัดให้มีห้องพยาบาลและพยาบาลประจำ
  เพื่อให้พนักงานได้รับการดูแลด้านการเจ็บป่วยเบื้องต้นได้อย่างรวดเร็วและได้รับคำแนะนำอย่างถูกวิธี
  จากพยาบาลวิชาชีพ

-   ด้านสวัสดิการพนักงาน

-   สวัสดิการอาหารเช้า
    บริษัทฯ
    ได้จัดสวัดิการอาหารเช้าสำหรับพนักงานที่มาทำงานแต่เช้าให้ได้มีโอกาสรับประทานอาหารเช้าเนื่องจากการเดินทางไกลและเพื่อสุขภาพที่ดี
    ทั้งยังเป็นแรงจูงใจหนึ่งที่ทำให้หนักงานมาทำงานแต่เช้า

    -   Synnex Happy Workplace
        บริษัท ได้จัดสถานที่และกิจกรรม “ Synnex Happy Workplace ”
        เพื่อให้เกิดกระบวนการพัฒนาคุณภาพชีวิตที่ดีของพนักงานในด้านสุขภาวะทั้ง 4 ด้าน คือ
        กาย อารมณ์ สังคม และ จิตวิญญาณ โดยมีกิจกรรม 8 ประเภท

1.  Happy Body บริษัท จัดให้มีห้องออกกำลังกาย ( Fitness) , และมีการส่งเสริม
    สนับสนุนให้มีชมรมฟุตบอล,ปิงปอง,แบตมินตัน และจัดกิจกรรมการแข่งขันกีฬาสีภายใน

2.  Heart Heart บริษัทจัดตัวแทนนำกระเช้าเยี่ยมพนักงานที่คลอดบุตร หรือ พนักงานที่เจ็บป่วย
    และร่วมงานพิธีต่างๆ เช่นมงคลสมรส งานศพ เป็นต้นเพื่อเป็นขวัญกำลังใจที่ดีกับพนักงาน

3.  Happy Society สนับสนุนให้พนักงานมีจิตอาสาร่วมทำกิจกรรม CSR เพื่อสังคม เช่น
    พนักงานร่วมกันบริจาคโลหิตให้กับสภากาชาดไทย เป็นประจำต่อเนื่อง ทุกไตรมาส,
    กิจกรรมร่วมบริจาคเสื้อผ้าและสิ่งของให้กับโรงเรียนต่างจังหวัดที่ด้อยโอกาส
    และสถานเด็กกำพร้า หรือเด็กพิการ,
    การบริจาคคอมพิวเตอร์ให้กับโรงเรียนระดับอาชีวะศึกษาเพื่อเพิ่มทักษะการเรียนรู้ด้านไอที,
    การเข้าร่วมกิจกรรมพร้อมมอบของขวัญงานวันเด็กแห่งชาติกับโรงเรียนเป็นประจำทุกปี

4.  Happy Relax บริษัทจัดให้มีสถานที่ให้พนักงานได้จัดกิจกรรมสันทนาการ ต่างๆในแผนก หรือ
    ต่างแผนก เพื่อช่วยผ่อนคลายหลังเลิกงาน และสร้างความสัมพันธ์ทีดี ในการทำร่วมงานกัน
    เช่น จัดให้มีห้องคาราโอเกะ,โต๊ะปิงปอง ,โต๊ะพูล ,โต๊ะโกลล์
    นอกจากนี้ยังจัดให้มีงานเลี้ยงสังสรรค์ปีใหม่ประจำปีเพื่อให้พนักงานทั้งที่สำนักงานใหญ่และสาขาได้มีโอกาสได้พบปะสังสรรค์กัน

5.  Happy Brain จัดแหล่งความรู้ (Knowledge Management)
    ให้พนักงานได้เข้าถึงองค์ความรู้ต่างๆ เพื่อเสริมสร้างความรู้ทั่วไปให้มากที่สุด
    โดยได้เชิญวิทยากรที่มีความรู้ ความสามารถมาบรรยาย ทั้งในเรื่องที่เกี่ยวข้องกับงาน หรือ
    เกี่ยวข้องกับการเพิ่มประสบการณ์ด้านต่างๆ มาบรรยาย, การจัดชมรมสอนภาษาจีน
    นอกจากนี้ยังได้จัดมุมหนังสือหลากหลายทั้งด้านวิชาการ บันเทิง สาระทั่วไป
    ให้พนักงานได้ยืมอ่าน

6.  Happy Soul เพื่อเป็นการส่งเสริมพุทธศนา บริษัทจัดโครงการบรรยายธรรมะ
    โดยนิมนต์พระมาบรรยายธรรมะอย่างน้อยเดือนละ 1 ครั้ง
    และยังจัดหาหนังสือธรรมมะต่างๆให้พนักงานยืม และส่งเสริมกิจกรรมพาพนักงานทำบุญไหว้พระ
    9 วัดสถานที่ต่างๆ

7.  Happy Money
    จัดอบรมการวางแผนทางด้านการเงินโดยติดต่อสถาบันการเงินเพื่อดอกเบี้ยต่ำพิเศษสำหรับพนักงาน,
    การเชิญธนาคารมาออกบูธเพื่อสนับสนุนการออมเงินของพนักงานใ

8.  Happy Family บริษัท จัดให้มีทุนการศึกษาบุตรของพนักงานที่มีรายได้น้อย

-   จัดให้มี สวัสดิการตรวจสุขภาพพนักงานทุกระดับเป็นประจำทุกปี

-   โครงการกองทุนสำรองเลี้ยงชีพ

  บริษัทฯ จัดให้มีกองทุนสำรองเลี้ยงชีพให้กับพนักงานตั้งแต่ระดับปฎิบัติการจนถึงระดับผู้บริหาร
  โดยตั้งแต่ 2%-3.5% โดยพนักงานจะได้รับเงินสบทบในส่วนของบริษัท
  และผลประโยชน์จากการลงทุนเมื่อครบตามอายุงานที่บริษัทกำหนด

-   การฝึกอบรมและพัฒนาพนักงาน
     -
    บริษัทฯได้ให้ความสำคัญเรื่องการพัฒนาฝึกอบรมเป็นอย่างยิ่งจึงได้กำหนดไว้เป็นส่วนหนึ่งในวิสัยทัศน์ขององค์กร
    และได้จัดสรรงบประมาณเพื่อการพัฒนาพัฒนาพนักงานอย่างเป็นรูปธรรม ดังนี้

  จัดให้มีหลักสูตรปฐมนิเทศน์ โดยเน้นความรู้ความเข้าใจ วัฒนธรรมองค์กร
  “TEAMWORK”ของบริษัท

-   ระบบ “พี่เลี้ยง” บริษัทกำหนดจัดให้มีโครงการอบรมพี่เลี้ยงต่อเนื่องทุกปี
    เพื่อให้พนักงานเข้าใจหน้าที่และบทบาทของการเป็นพี่เลี้ยงเพื่อดูแลน้องใหม่ที่เข้ามา
    ซึ่งช่วยให้พนักงานใหม่เกิดการปรับตัวและเข้าใจสิ่งแวดล้อมในการทำงานภายในบริษัทได้เร็วขึ้น

-   กำหนดให้มีหลักสูตรอบรมสำหรับพนักงานใหม่ทุกคนทุกแผนกที่อยู่ในช่วงทดลองงานให้ได้รับการอบรมตามตารางที่กำหนดไว้
    โดยมีพี่เลี้ยงที่ได้ผ่านการฝึกอบรมแล้วให้ความเอาใจใส่ให้ได้รับการอบรมครบถ้วน

-   การจัดอบรมหลักสูตร Basic Training และ หลักสูตรการใช้ Ms. Office Advanced
    เป็นการอบรมโดยเจ้าหน้าที่แผนกฝึกอบรมที่มีประสบการณ์และความสามารถในการฝึกอบรมอย่างต่อเนื่องและวัดผลได้

-   การพัฒนาเครื่องมือสำหรับการวัดสมรรถนะพนักงาน (Competency)
    และมีการจัดหาหลักสูตรในการเสริมศักยภาพพนักงานที่ยังมีช่องว่างอยู่ให้มีความรู้
    ความสามารถ และทักษะ ที่ดีขึ้นตามมาตรฐานที่บริษัทกำหนด

-   In house Training
    การจัดอบรมภายในโดยเชิญวิทยากรผู้เชี่ยวชาญจากภายนอกมาอบรมหัวข้อที่กำหนดรวมทั้งส่งพนักงานไปอบรมนอกสถานที่(
    Public Training ) เพื่อเพิ่มพูนความรู้ตามแบบ Training Need ที่ได้กำหนดไว้

-   การอบรมในรูปแบบ E-Learning บริษัทได้ลงทุนระบบการเรียนการสอน E-Learning แบบ
    Interactive
    ช่วยลดเวลาการสอนงานของหัวหน้างานและเป็นการเรียนการสอนที่มีประสิทธิ์ภาพวัดผลได้เป็นรูปธรรม

-   โครงการกิจกรรมสร้างความสัมพันธ์เชิงสัมนาต่างจังหวัด
    ซึ่งได้จัดให้มีการแบ่งกลุ่มพนักงานออกเป็น4 สี 4
    กลุ่มโดยพนักงานมาจากต่างแผนกสิ่งที่ได้คือพนักงานได้เกิดการพัฒนาการเรียนรู้ได้รับประสบการณ์ใหม่พร้อมทั้งสร้างความสัมพันธ์ที่ดีในการทำงานร่วมกัน
    ได้บรรลุเป้าหมายตามวัฒนธรรมของบริษัท “ Teamwork “

-   ด้านสังคม

-   บริษัท ฯ ได้สนับสนุนงบประมาณการทำ CSR โครงการ E-Library
    ครอบคลุมโรงเรียนทุกจังหวัดทั่วประเทศทั้งสิ้น 231 โรงเรียน เป็นโครงการใช้เวลา 3 ปี

-   บริษัทฯสนับสนุนสถาบันการศึกษาในการขอพาคณะนักศึกษาเข้าเยี่ยมชมและศึกษาดูระบบงานของบริษัท
    ซึ่งเป็นการเปิดโลกทัศน์ให้เยาวชนของชาติได้พัฒนาและสร้างเสริมประสบการณ์นอกเหนือจากการเรียนการสอนในห้องเรียน

-   บริษัทฯสนับสนุน สถาบันการศึกษาที่ส่งนิสิตนักศึกษาโครงการสหกิจ และทวิภาคี
    ที่เกี่ยวข้องด้านเทคโนโลยีมาฝึกงานให้ได้รับความรู้และเพิ่มทักษะยิ่งขึ้นพร้อมกับได้รับรายได้จากการฝึกงาน
    โดยนักศึกษาฝึกงานสามารถพัฒนาศักยภาพเพื่อรองรับการหางานทำในอนาคตหลังจากจบการศึกษาต่อไป

-   ด้านสิ่งแวดล้อม
     - บริษัท จัดให้มีโครงการ แยกทิ้งประเภทขยะลงถัง และ
    รณรงค์การใช้แก้วน้ำประจำตัวแทนการใช้พลาสติกใส่เครื่องดื่ม เพื่อรณรงค์ลดโลกร้อน

-   บริษัทฯ ได้จัดทำระบบ ISO14000 เพื่อรับผิดชอบต่อสิ่งแวดล้อมอย่างเป็นรูปธรรมและต่อเนื่อง

-   โครงการจัดการด้านพลังงาน บริษัทฯ
    ได้เห็นความสำคัญของการประหยัดพลังงานจึงได้จัดทำนโยบายอนุรักษ์พลังงาน
    และจัดตั้งคณะกรรมการด้านการจัดการพลังงานเพื่อให้เกิดการลดการใช้พลังงานอย่างมีประสิทธิภาพและต่อเนื่อง